ഭരതന് സംഗീതത്തിലും പ്രതിഭ: ഔസേപ്പച്ചന് വടക്കാഞ്ചേരി: ഭരതന് സംഗീതത്തിലും പ്രതിഭയായിരുന്നുവെന്ന് സംഗീത സംവിധായകന് ഔസേപ്പച്ചന്. വടക്കാഞ്ചേരി കേരള വര്മ്മ പബ്ലിക് ലൈബ്രറിയില് നടന്ന ഇരുപത്തി മൂന്നാമത് ഭരതന് സ്മൃതി ഉദ്ഘാടനം ചെയ്യുകയായിരുന്നു അദേഹം. ഭരതന് തനിക്ക് ഗുരുതുല്ല്യനാണെന്ന് ഔസേപ്പച്ചന് അനുസ്മരിച്ചു. ഗാനരചന മുതല് ഈണം നല്കുന്നത് വരെ ഇടപെടലുകള് നടത്തുന്ന സംവിധായകനായിരുന്നു ഭരതന്. ഭരതന് സിനിമകളിലെ പാട്ടുകള് എല്ലാ അര്ത്ഥത്തിലും ഭരതന്റെ പാട്ടുകളാണെന്നും ഔസേപ്പച്ചന് പറഞ്ഞു. വടക്കാഞ്ചേരി നഗരസഭ ചെയര്മാന് പി.എന് സുരേന്ദ്രന് അദ്ധ്യക്ഷനായിരുന്നു. കെ.പി.എ.സി ലളിത സ്മൃതി ദീപം തെളിച്ചു. നടന് ജയരാജ് വാര്യര്, ലൈബ്രറി പ്രസിഡന്റ് വി.മുരളി, സെക്രട്ടറി ജി.സത്യന് എന്നിവര് പ്രസംഗിച്ചു. ഭരതന് സിനിമകളുടെ ഗാനാലാപനവും നടന്നു. ഭരതന് സ്മൃതിയുടെ ഭാഗമായി നടന്ന ചടങ്ങില് കെ.പി.എ.സി.ലളിത സ്മൃതി ദീപം തെളിയിക്കുന്നു.